**Ақпараттандыру және кеңес беру**

#### «[Қазақстан Республикасының Мемлекеттік шекарасы арқылы өткiзу пункттерінің және Қазақстан Республикасының аумағындағы стационарлық көлiктiк бақылау бекеттерінің тiзбесiн бекiту туралы](http://10.61.42.188/kaz/docs/P1300000697)» ҚРҮкіметінің 2013 жылғы 9 шілдедегі № 697 қаулысына сәйкес, Қазақстан Республикасының әуежайларында халықаралық әуе тасымалы үшін ашық пункт – «Нұрсұлтан Назарбаев» халықаралық әуежайы болып келеді, мұнда кедендік бақылауды «Әуежай-Астана» кеден бекетінің қызметкерлері жүзеге асырады.

### «Әуежай-Астана» кеден бекетінің қызметкерлері «Қазақстан Республикасындағы кедендік реттеу туралы» кодексіне және өзге де нормативтік құқықтық актілерде айқындалған тәртіппен кеден ісі және Қазақстан Республикасы кеден қызметінің құзыретіне кіретін басқа мәселелер бойынша жолаушыларға кеңес береді.

Ақпарат беру және кеден ісі мәселері бойынша кеңес беру келесіні қамтиды:

* Қабылданған шешімнің себептері туралы ақпарат беру;
* Құқықтық актілерді жариялау;
* Қолданыстағы құқықтық актілері туралы ақпарат беру;
* Кеден ісі және кеден қызметкерлерінің құзыретіне кіретін басқа мәселелер бойынша кеңес беру.

«Қазақстан Республикасының жеке және заңды тұлғалардың өтініштерін қарау тәртібі туралы» Заңына сәйкес, осы Заңда белгіленген тәртіппен берілген өтініштер міндетті түрде қабылдануға, тіркелуге, есепке алынуға және қаралуға тиіс. Өтінішті қабылдаудан бас тартуға тыйым салынады.

Қарау үшін өзге субъектілерден, лауазымды адамдардан ақпарат алу не жергілікті жерге барып тексеру талап етілмейтін жеке және (немесе) заңды тұлғаның өтініші субъектіге, лауазымды адамға келіп түскен күннен бастап күнтізбелік он бес күн ішінде қаралады.

Сонымен қатар, «Нұрсұлтан Назарбаев» халықаралық әуежайында ақпараттық стендтер және тауарлардың Еуразиялық экономикалық одақтың кедендік аумағына келуіне, Еуразиялық экономикалық одақтың кедендік аумағынан кетуіне, кедендік декларациялауына, кедендік төлемдері туралы толық ақпараты көрсетілген Lеd-экран орнатылды.

«Әуежай-Астана» кеден бекетінің қызметкерлері тәулік бойы кезекшілік атқаруына байланысты, жеке және заңды тұлғалар кедендік қызметі туралы ақпарат пен кеңесті тікелей халықаралық әуежайда ала алады, сонымен қатар 8-7172- 286-438 нөмірі арқылы немесе nursultan.kgd.gov.kzэлектронды мекен-жайына өтініш жолдау арқылы.